laion/Wikipedia-Exotic huggingface dataset:
עונת 1961/1962 ב-NBA

עונת 1961/1962 היא העונה ה-16 של ליגת ה-NBA. העונה הסתיימה עם זכייתה הרביעית ברציפות והחמישית בסך הכול של בוסטון סלטיקס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 4-3. זוהי האליפות הרביעית של הסלטיקס מתוך רצף של 8 אליפויות רצופות. בתואר ה-MVP של העונה הסדירה זכה בפעם השלישית ביל ראסל מהסלטיקס, לאחר שרשם ממוצעים של 18.9 נקודות ו-23.6 ריבאונדים למשחק והוביל את קבוצתו למאזן הטוב בליגה (60-20). וילט צ'מברלין מקבוצת פילדלפיה ווריורס סיים את העונה עם ממוצע הנקודות הגבוה בתולדות ה-NBA כשקלע 50.4 נקודות למשחק, ובנוסף הוביל את הליגה באותה עונה עם 25.7 ריבאונדים למשחק. ב-2 במרץ 1962 קבע צ'מברלין שיא NBA במשחק בין הווריורס לניו יורק ניקס בו קלע 100 נקודות. משחק 100 הנקודות של וילט צ'מברלין נחשב לאחד ממשחקי הכדורסל הגדולים בתולדות ליגת ה-NBA. הווריורס ניצחו במשחק בתוצאה 169-147 ובכך קבעו שיא נקודות למשחק אחד על ידי שתי הקבוצות, אולם מה שזכור יותר מהמשחק הזה היה 100 הנקודות שקלע צ'מברלין - שיא הנקודות לשחקן במשחק יחיד ב-NBA, שלא נשבר עד היום (נכון ל-2024). שחקן נוסף שהציג עונה היסטורית הוא אוסקר רוברטסון מקבוצת סינסינטי רויאלס, שהעמיד לאורך העונה ממוצע של טריפל דאבל - 30.8 נקודות, 12.5 ריבאונדים ו-11.4 אסיסטים למשחק. הישג זה הושווה בעונת 2016/2017, לאחר 55 שנים, על ידי ראסל וסטברוק. בתחילת העונה הצטרפה ל-NBA קבוצת שיקגו פקרס, והגדילה את מספר קבוצות הליגה לתשעה בסך הכול. דראפט ה-NBA בעונה זו התקיים ב-27 במרץ 1961 בעיר ניו יורק. בבחירה הראשונה בחרה שיקגו פקרס את וולט בלאמי, שנבחר להשתתף במשחק האולסטאר כבר בעונת הרוקי. בעונתו הראשונה בליגה קלע בלאמי 31.6 נקודות והוריד 19.0 ריבאונדים למשחק, ובסיומה נבחר לרוקי השנה ב-NBA. מלבד בלאמי נבחרו בדראפט 1961 עוד שלושה שחקני אולסטאר: טום משרי (בחירה שביעית), דון קוג'יס (21) וביל ברידג'ס (32). להלן רשימת נבחרי הסיבוב הראשון (מתוך 15 סיבובים): משחק האולסטאר בעונה זו נערך ב-16 בינואר 1962 בסנט לואיס, מיזורי. המאמנים במשחק היו רד אאורבך מבוסטון סלטיקס ופרד שאוס מלוס אנג'לס לייקרס. חמישיית המזרח כללה את בוב קוזי, ריצ'י גוארין, טום היינסון, דולף שייז ווילט צ'מברלין, וחמישיית המערב כללה את אוסקר רוברטסון, ג'רי וסט, אלג'ין ביילור, בוב פטיט ווולט בלאמי. במשחק עצמו ניצחה קבוצת המערב בתוצאה 150-130, ובתואר ה-MVP של משחק האולסטאר זכה בוב פטיט שקלע 25 נקודות והוריד 27 ריבאונדים. ‏*כוכבית מסמנת קבוצה שהעפילה לפלייאוף. MVP של העונה הסדירה - ביל ראסל, בוסטון סלטיקס רוקי השנה - וולט בלאמי, שיקגו פקרס סגל האלופה, בוסטון סלטיקס: ביל ראסל, בוב קוזי, סם ג'ונס, טום היינסון, סאץ' סנדרס, קיי. סי. ג'ונס, פרנק רמזי, ג'ים לוסקוטוף, קארל בראון, גארי פיליפס וג'ין גוארילה. מאמן ראשי: רד אאורבך. מדיה וקבצים בנושא עונת 1961/1962 ב-NBA בוויקישיתוף סיכום עונת 1961/1962, באתר nba.com סיכום עונת 1961/1962, באתר basketball-reference.com משחק 100 הנקודות של צ'מברלין, באתר nba.com רשימת הנבחרים בדראפט 1961, באתר basketball-reference.com סיכום משחק האולסטאר 1962, באתר nba.com
פרס הרמן שטרוק

פרס הרמן שטרוק הוא פרס המוענק על ידי עיריית חיפה לאמנים ישראלים. פרס זה הוא אחד משני פרסים על שמו של האמן הרמן שטרוק. 1950 עוזר שבת, ישראל רובינשטיין 1952 מרדכי אבניאל, חנה ליבליך, מרים ברוך 1954 שלמה איצקוביץ 1956 קופל גורבין 1957 צבי אלדובי, מרדכי לבנון 1958 רפאל מוהר 1959 אריה סרטני 1961 ישעיהו דרור 1963 אליס ארבל 1963 פרנץ ברנהיימר 1965 יוסף וייס 1966 בלומה אודס רונקין, דוד לביא, אריה רוטמן 1967 גוון ג'סקין 1971 בתיה גרוסברד 1975 בתיה איזנוסר ז'אנקור 1977 אנג'לין (מרטון) איסאיק, יהושע גרוסברד 1980 מרים קרולי, אברהם עומרי 1981 ברוך אליחי 1982 זיטה וייס 1986 בתיה גרוסברד 1988 אילנה סלמה אורתר 1989 תמר דוברובסקי 1991 מירית כהן כספי 1994 ירמיהו בן צבי, דן זריצקי, ישראל טבקוב 1996 סעדיה בהט 1997 אורה להב שאלתיאל 1998 דינה מרחב 1999 הלן רוקר 2001 חיה גרץ רן 2001 יורם ישראל ציור שמן 2007 סנא פרח-בשארה 2009 פנינה רקוטש נעמי שמי אליס ארבל
אנדראס איסאקסון

אנדראס איסאקסון (בשוודית: Andreas Isaksson, נולד ב-3 באוקטובר 1981) הוא כדורגלן עבר שוודי ששיחק בעמדת השוער. איסאקסון התחיל את הקריירה שלו במחלקת הנוער של טרלבורגס ועד מהרה הפך לשוער ראשון בקבוצה הבוגרת. הראשונה שזיהתה את הפוטנציאל של השחקן הייתה יובנטוס שרכשה את השחקן בקיץ 1999 והוא שימש כשוער שני לאדווין ואן דר סר. איסאקסון היה חלק מיובנטוס במשך שנתיים, אך לא רשם ולו דקת משחק אחת ובשנת 2001 חזר לשוודיה וחתם ביורגודן. במדי יורגודן זכה ב-2 אליפויות, גביע אחד ובין השנים 2002 ו-2005 זכה בתואר "שוער השנה בשוודיה". ביולי 2004 חתם בסטאד רן כמחליפו של פטר צ'ך שחתם בצ'לסי. ב-15 באוגוסט 2006 חתם במנצ'סטר סיטי האנגלית כמחליפו של דייוויד ג'יימס תמורת 2 מיליון פאונד. לאחר כמה זמן איסאקסון נפצע והחמיץ את תחילת העונה ובהמשך הפך לשוער שני בסיטי. וב-9 בדצמבר 2006 ערך את הופעת הבכורה שלו במדי הסיטי בהפסד 3-1 ליונייטד בדרבי של מנצ'סטר. מה-14 במרץ 2007 קיבל את אפודת השוער הראשון ומתוך 13 משחקים הוא שמר ב-4 מהם על רשת נקייה ואף הדף בעיטת עונשין מרגליו של ג'רמיין דפו במחזור האחרון בו הפסידה סיטי 2-1 לטוטנהאם הוטספר. במהלך הפגרה לפני עונת 2007/2008 נפצע שוב והחמיץ את החודשיים הראשונים של העונה. ב-31 באוקטובר 2007 שב להרכב, אך נפצע שוב לאחר 5 משחקים בהרכב, אך לאחר ששב מפציעה זו הוא נשאר על הספסל לאחר שג'ו הארט הצעיר הפך לשוער הראשון. בקיץ 2008 עזב את הסיטי וחתם ל-4 שנים בפ.ס.וו. איינדהובן ההולנדית. לזכותו של איסאקסון 124 הופעות במועדון. ב-9 ביולי 2012 עזב את פ.ס.וו. וחתם ל-3 שנים בקסימפשה הטורקית. ב-11 באוגוסט 2016 חזר ליורגודן. במרץ 2002 ערך את הופעת הבכורה שלו בנבחרת שוודיה נגד שווייץ. לאחר שהציג יכולת טובה, הפך לשוער הראשון של הנבחרת ואף שותף בכל משחקי מוקדמות יורו 2004 שבסיומן הנבחרת עלתה ליורו 2004. למרות שבסיטי הוא לא זכה לדקות משחק, בשוודיה הוא המשיך לקבל את אפודת השוער הראשון. ב-12 באוקטובר 2012 ערך את ההופעה ה-100 שלו בנבחרת במשחק במסגרת מוקדמות מונדיאל 2014 נגד איי פארו. לאחר יורו 2016, הודיע איסאקסון על פרישה מהנבחרת. יורגודן אליפות שוודיה: 2002, 2003 הגביע השוודי: 2002 פ.ס.וו. איינדהובן מגן יוהאן קרויף: 2008 אישיים שוער השנה בשוודיה: 2002, 2003, 2004, 2005, 2009, 2011, 2012, 2013, 2014, 2015 מדיה וקבצים בנושא אנדראס איסאקסון בוויקישיתוף אנדראס איסאקסון, באתר Transfermarkt אנדראס איסאקסון, באתר Soccerway אנדראס איסאקסון, באתר BDFutbol אנדראס איסאקסון, באתר WorldFootball.net אנדראס איסאקסון, באתר National Football Teams אנדראס איסאקסון, באתר FootballDatabase.eu
יושימאר יוטון

ויקטור יושימאר יוטון פלורס (בספרדית: Víctor Yoshimar Yotún Flores; נולד ב-7 באפריל 1990) הוא כדורגלן פרואני המשחק בספורטינג קריסטל בעמדת המגן השמאלי. יוטון התחיל את הקריירה שלו במחלקות נוער מקומיות, בגיל 17 הגיע לקבוצת הנוער של ספורטינג קריסטל. בינואר 2008 הושאל לחוסה גאלבס לעונה אחת. ב-5 במרץ 2008 ערך את הופעת הבכורה שלו בליגה. ב-9 במרץ 2008 הבקיע את שער הבכורה שלו בקריירה בניצחון 0-1 של קבוצתו נגד אתלטיקו מיניירו. יוטון סיים את העונה הראשונה שלו כשחקן קבוצה בוגרת עם 28 הופעות ו-3 שערים בליגה. בינואר 2009 חזר לספורטינג קריסטל. ב-9 במאי 2009 ערך את הופעת הבכורה שלו במדי קריסטל בהפסד 1-2 נגד מלגר. ב-27 במאי 2012 ערך את הופעתו ה-100 במדי קריסטל, בה זכה אף לענוד את סרט הקפטן. בינואר 2013 עזב לראשונה את פרו כאשר הושאל לואסקו דה גאמה הברזילאית ובסיום העונה חזר לספורטינג. ב-27 בינואר 2015 עזב לראשונה את אמריקה הדרומית כאשר חתם במאלמה השוודית. ב-4 באוגוסט 2017 חתם באורלנדו סיטי מה-MLS. ב-27 בדצמבר 2018 יוטון חתם בקרוס אסול מליגת העל המקסיקנית. ב-8 במרץ 2022 חזר לספורטינג קריסטל קבוצת נעוריו. בשנת 2011 זומן לראשונה לסגל נבחרת פרו לקראת גביע קירין. ב-8 בפברואר 2011 ערך את הופעת הבכורה שלו בנבחרת במשחק נגד פנמה. ב-15 באוקטובר 2013 הבקיע את שער הבכורה שלו בנבחרת בתיקו 1-1 נגד בוליביה במסגרת מוקדמות מונדיאל 2014. ספורטינג קריסטל אליפות פרו (2): 2012, 2014 מאלמה אליפות שוודיה (2): 2016, 2017 אישיים הנבחרת המצטיינת בקופה אמריקה: 2021 נבחרת העונה בליגת העל הפרואנית: 2009 יושימאר יוטון, ברשת החברתית פייסבוק יושימאר יוטון, ברשת החברתית אינסטגרם יושימאר יוטון, באתר Transfermarkt יושימאר יוטון, באתר Soccerway יושימאר יוטון, באתר BDFutbol יושימאר יוטון, באתר WorldFootball.net יושימאר יוטון, באתר National Football Teams יושימאר יוטון, באתר FootballDatabase.eu יושימאר יוטון, באתר ESPN פרופיל השחקן באתר מאלמה
מייק אנזי

מייקל בראדלי "מייק" אנזי (באנגלית: Mike Enzi;‏ 1 בפברואר 1944 – 26 ביולי 2021) היה פוליטיקאי אמריקאי חבר המפלגה הרפובליקנית. בין השנים 1997–2021 כיהן כחבר הסנאט של ארצות הברית מטעם מדינת ויומינג, עד שהודיע על פרישתו לקראת הבחירות לסנאט של ארצות הברית ב-2020. בין היתר ישב בראשות ועדת התקציב של הסנאט. בנובמבר 2020 נבחרה סינתיה לומיס להחליפו. אנזי נולד בברמרטון שבמדינת וושינגטון וגדל בויומינג. ב-1966 סיים לימודי חשבונאות באוניברסיטת ג'ורג' וושינגטון וב-1968 סיים לימודי מנהל עסקים עם התמחות בשיווק קמעונאי באוניברסיטת דנוור. בתום לימודי התואר השני נישא וחזר לוויומינג, בה הקים עם רעייתו את רשת חנויות ההנעלה NZ Shoes. במקביל שירת במשמר הלאומי של חיל האוויר בוויומינג עד 1973. בשנים 1975 עד 1982 כיהן במשך שתי קדנציות רצופות כראש עיריית ג'ילט, בתקופת כהונתו יותר מהוכפלה אוכלוסיית העיר. בשנתיים האחרונות של כהונתו שימש במקביל גם כיו"ר ראשי המועצות המוניציפליות של ויומינג. בשנים 1987 עד 1991 שימש חבר בבית הנבחרים של ויומינג ולאחר מכן שימש עד 1996 כחבר בסנאט של מדינת ויומינג. בנובמבר 1996 נבחר לראשונה לסנאט של ארצות הברית. מאז נבחר עוד שלוש פעמים, ב-2002, ב-2008 וב-2014. בבחירות ב-2014 ניצח ברוב של מעל 71%. הוא כיהן בסנאט כיו"ר ועדת הבריאות בשנים 2005 עד 2007. מינואר 2015 הוא כיהן כיו"ר ועדת התקציב. כמו כן כיהן כחבר בוועדת הכספים, חבר בוועדת הבריאות, חינוך, עבודה ופנסיה, חבר בוועדת העסקים הקטנים והיזמות וחבר בוועדה לביטחון לאומי ולענייני הממשל. ב-4 במאי 2019 הודיע כי לא יתמודד לכהונה נוספת בסנאט בבחירות 2020. כהונתו נחתמה עם התפזרות הקונגרס ה-116 של ארצות הברית בראשית ינואר 2021. נפטר ב-26 ביולי 2021. הותיר אחריו אישה, דיאנה, שתי בנות ובן. היה חבר בכנסייה הפרסביטריאנית. מדיה וקבצים בנושא מייק אנזי בוויקישיתוף אתר האינטרנט הרשמי של מייק אנזי מייק אנזי, ברשת החברתית פייסבוק מייק אנזי, ברשת החברתית אקס (טוויטר) מייק אנזי, ברשת החברתית אינסטגרם מייק אנזי, סרטונים בערוץ היוטיוב מייק אנזי, באתר אנציקלופדיה בריטניקה (באנגלית) מייק אנזי (אורכב 07.07.2015 בארכיון Wayback Machine) באתר הסנאט מייק אנזי, באתר המדריך הביוגרפי של הקונגרס של ארצות הברית (באנגלית) בורגס אוורט, Wyoming Sen. Mike Enzi won't run for reelection, באתר פוליטיקו, 4 במאי 2019 (באנגלית)
רון ג'ונסון (פוליטיקאי)

רונלד הרולד "רון" ג'ונסון (באנגלית: Ron Johnson; נולד ב-8 באפריל 1955) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת ויסקונסין, ובעבר היה יו"ר הוועדה לביטחון המולדת ועניינים ממשלתיים של הסנאט של ארצות הברית. ג'ונסון נולד במנקטו שבמינסוטה. ב-1988 סיים תואר ראשון בחשבונאות ובניהול באוניברסיטת מינסוטה, לאחר מכן למד לימודי ערב לתואר שני במנהל עסקים באוניברסיטת מינסוטה אך לא השלים את התואר. במקביל עבד כרואה חשבון בחברת Jostens במיניאפוליס. ב-1979 עבר לאושקוש שבויסקונסין והקים עם גיסו את חברת ייצור חומרי האריזה PACUR. הוא כיהן כמנכ"ל החברה עד בחירתו לסנאט. בינואר 2011 החל לכהן לסנאט של ארצות הברית לאחר שניצח בבחירות בשנת 2010 את הסנאטור המכהן מטעם המפלגה הדמוקרטית ראס פיינגולד ברוב של 52%. בבחירות ב-2016 נבחר לכהונה נוספת. בשנים 2021-2015 ישב בראשות הוועדה לביטחון המולדת ועניינים ממשלתיים. כמו כן הוא חבר בוועדת התקציב, בוועדת המסחר, המדע והתחבורה, חבר בוועדת החוץ ומכהן כיו"ר ועדת המשנה שלה לענייני אירופה, ברית נאט"ו ושיתוף פעולה ביטחוני אזורי. ג'ונסון נשוי ואב לשלושה. מדיה וקבצים בנושא רון ג'ונסון בוויקישיתוף אתר האינטרנט הרשמי של רון ג'ונסון רון ג'ונסון, ברשת החברתית פייסבוק רון ג'ונסון, ברשת החברתית אקס (טוויטר) רון ג'ונסון, ברשת החברתית אינסטגרם רון ג'ונסון, סרטונים בערוץ היוטיוב רון ג'ונסון, באתר אנציקלופדיה בריטניקה (באנגלית) רון ג'ונסון באתר הסנאט רון ג'ונסון, באתר המדריך הביוגרפי של הקונגרס של ארצות הברית (באנגלית)
רון ג'ונסון

האם התכוונתם ל... רון ג'ונסון (איש עסקים) – מנכ"ל חברת J. C. Penney וסגן נשיא בכיר לפעילות הקמעונאית בחברת אפל רון ג'ונסון (פוליטיקאי) – פוליטיקאי אמריקאי
גרשם (אורגון)

גרשם (באנגלית: Gresham) היא עיר במחוז מולטנומה במדינת אורגון בארצות הברית. גרשם נמצאת ממזרח לעיר פורטלנד והיא חלק מהמטרופולין שלה. בעיר מתגוררים 105,594 תושבים (נכון ל-2010). האזור בו נמצאת העיר היה במאה ה-19 מקום חנייה לאנשים ברכם מערבה לפורטלנד, והוא נודע בשם קמפגראונד. עם הזמן התפתחה התיישבות קבע באזור. עם הזמן ההתיישבות התפתחה לעיירה ולצורך המסמכים הרשמיים על הקמתה הוצע לקרוא לה גרשם על שמו של וולטר גרשם, מדינאי, משפטן ואיש צבא אמריקאי. גרשם קיבלה מעמד של עיר ב-1905. העיר נמצאת על מסלול כביש בין-מדינתי 84, המקשר בין מדינת יוטה לפורטלנד. יפן אבצו (אנ'), יפן (מ־1977) קוריאה הדרומית סוקצ'הו (אנ'), קוריאה הדרומית (מ־1985) ניגריה אוורי (אנ'), ניגריה (מ־1991) מדיה וקבצים בנושא גרשם בוויקישיתוף אתר האינטרנט הרשמי של גרשם (באנגלית) גרשם, ברשת החברתית פייסבוק גרשם, ברשת החברתית אקס (טוויטר) אתר American FactFinder של לשכת מפקד האוכלוסין של ארצות הברית. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
בני לם

בנימין לם (נולד ב-9 באפריל 1959) הוא כדורגלן עבר ישראלי ששיחק בעמדת הקשר וכיום משמש כמנהל המקצועי בנוער של מכבי נתניה. לם נולד בנתניה. למשפחתו קשר משפחתי למגן באיירן מינכן בעבר פיליפ לאם. לם התחיל את הקריירה שלו במחלקת הנוער של מכבי נתניה. בעונת 1977/1978 עלה לקבוצה הבוגרת וזכה עם המועדון באליפות המדינה ובגביע המדינה. לם שיחק בנתניה במשך 13 עונות, שותף ב-250 משחקים וכבש 72 שערים, וזכה עם המועדון בשלוש אליפויות, בנוסף לשתי זכיות בגביע הטוטו ושתי זכיות בתואר אלוף האלופים. בסיום עונת 1989/1990 עזב את נתניה וחתם בהפועל אשדוד מהליגה הארצית (אז הליגה השנייה). במהלך העונה עבר למכבי שעריים, אך במדיה לא זכה לדקות משחק רבות. בעונת 1992/1993 חתם בהפועל טייבה, עמה עלה לליגה הארצית, ועונה לאחר מכן פרש ממשחק פעיל. לזכותו של לם שתי הופעות בנבחרת ישראל. בשנת 1995 מונה לם למאמן מכבי נתניה בצוותא עם אלברט גזל, כשהקבוצה שיחקה בליגת המשנה, אך השניים לא נחלו הצלחה ועזבו את המועדון לאחר חודשים ספורים. בדצמבר 1996 מונה למאמן הפועל טייבה, אך לאחר שני הפסדים עזב את המועדון ומונה למאמן מחלקת הנוער של בית"ר טוברוק. במהלך שנותיו בטוברוק אימן שחקנים רבים שישחקו לימים בליגת העל, וביניהם שמעון אבו חצירא, שלומי ארבייטמן, שי בירוק, אלירן דנין, אלמוג כהן, זאב חיימוביץ' ואבי כנפו. לאחר 13 שנה כמאמן במחלקת הנוער של טוברוק עזב את המועדון, וחזר למכבי נתניה כמנהל מקצועי במחלקת הנוער של המועדון. לאחר שנתיים בנתניה מונה למאמנה של מכבי עירוני כפר יונה ששיחקה אז בליגה א'. בשנת 2011 חזר לקדנציה שנה כמנהל מקצועי במחלקת הנוער של מכבי נתניה. לאחר שלוש שנים בתפקיד, הפך למאמן ראשי בקבוצת הנוער. ב-4 באוקטובר 2021 מונה למאמנה של מכבי נתניה. ב-6 בנובמבר 2022 התפטר מאימון הקבוצה. ב-26 בדצמבר 2022 מונה למאמנה של מכבי פתח תקווה. בסיום העונה העפיל עם הקבוצה לליגת העל. ב-2 בינואר 2024 פוטר מתפקידו.ב-12 בפברואר 2024 מונה למאמן הפועל פתח תקווה. ב-30 במאי מונה למנהל מקצועי בנוער של מכבי נתניה. בשנת 2007 מונה למאמן נבחרת ישראל בכדורגל חופים שהוקמה באותה עת, ובמקביל גם למאמנה של מכבי נתניה. בסיום העונה הראשונה של הליגה הישראלית בכדורגל חופים זכה עם המועדון באליפות ראשונה. שנה לאחר מכן זכה עם נבחרת ישראל בגביע האתגר, המפעל השני בחשיבותו באירופה, לאחר ניצחון 3–4 בגמר נגד גרמניה. ב-15 במרץ 2009 הודח מתפקידו כמאמן הנבחרת לאחר שהורשע על ידי ההתאחדות לכדורגל בזיוף חתימה. לאחר שנה חזר לתפקיד. מכבי נתניה אליפות: 1977/1978, 1979/1980, 1982/1983 אלוף האלופים: 1980, 1983 גביע הטוטו: 1982/1983, 1983/1984 גביע האינטרטוטו: 1980, 1983 מכבי נתניה אליפות: 2007, 2014 נבחרת ישראל גביע האתגר בכדורגל חופים: 2008 מדיה וקבצים בנושא בני לם בוויקישיתוף בני לם, באתר ההתאחדות לכדורגל בישראל בני לם, באתר Transfermarkt בני לם, באתר National Football Teams פרופיל המאמן, באתר Transfermarkt רז זהבי, ‏נעים להכיר: פיליפ לאם ובני לם, קרובי משפחה, באתר ערוץ הספורט, 11 באפריל 2014 יגאל גולדשטיין, ‏רשמי: בני לם מונה למאמן במכבי נתניה, באתר ערוץ הספורט, 4 באוקטובר 2021 רענן ברנובסקי‏, זעזוע במכבי נתניה: בני לם התפטר, באתר וואלה, 6 בנובמבר 2022 תומר חבז, ‏שי ברדה פוטר ממכבי פ"ת, בני לם יחליפו, באתר ONE‏, 26 בדצמבר 2022 תומר חבז, ‏לם התפטר ממכבי פתח תקווה, רן קוז'וק מועמד, באתר ONE‏, 2 בינואר 2024 שלמה וייס‏, המחליף של טסלפפה: בני לם מונה למאמן הפועל פתח תקוה, באתר וואלה, 12 בפברואר 2024 איציק יצחקי‏, בני לם הורחק מתפקידו כמאמן נבחרת כדורגל החופים, באתר וואלה, 15 במרץ 2009
פאבלו דה לוקאס

פאבלו דה לוקאס טורס (בספרדית: Pablo de Lucas Torres; נולד ב-21 בינואר 1986 באלש שבספרד) הוא כדורגלן ספרדי, המשחק בעמדת הקשר המרכזי. פאבלו דה לוקאס, נולד וגדל בעיר אלש שבמחוז אליקטנה שבספרד. דה לוקאס החל את הקריירה שלו בקבוצת הנוער של קלמה ממנה עבר אל מחלקת הנוער של ספורטינג חיחון והיה חלק מקבוצת הנוער המוכשרת ביותר של המועדון. את הופעת הבכורה שלו במדי הקבוצה הראשונה, ערך דה לוקאס ב-4 בספטמבר 2005, כשרשם שלוש דקות בניצחון קבוצתו 4-0 כשהייתה בליגה הספרדית השנייה. דה לוקאס כבש את שער הבכורה שלו במדי ספורטינג במהלך עונת 2007/08 בניצחון 2-1 של ספורטינג על אלבסטה. דה לוקאס לקח חלק בעוד 12 משחקים במדי הקבוצה הראשונה ובתום העונה סייע לה לשוב לליגת העל הספרדית אחרי היעדרות של 10 שנים. בתחילת חודש ינואר של שנת 2009, הושאל דה לוקאס לדפורטיבו אלאבס, אך לא סייע לקבוצה להימנע מירידה לליגה השלישית. לאחר מכן, חתם דה לוקאס בקבוצת ויאחויוסה מהליגה השלישית בספרד. את המשך הקריירה שלו, העביר דה לוקאס בליגה השלישית בספרד. הוא חתם בסן רוקה ממנה עבר לראיו ואיקאנו ב' וב-2011 חתם בסלמנקה. בקיץ 2013, עזב דה לוקאס לראשונה את ספרד וחתם בפטרולול פלוישט מהליגה הרומנית. דה לוקאס כבש את השער השלישי של פטרולול בניצחון החוץ 4-1 על ויקטוריה פלזן במסגרת הסיבוב השלישי של מוקדמות הליגה האירופית, ובתקופתו בקבוצה היה לשחקן הרכב קבוע כשרשם 52 הופעות בהן כבש שני שערים. ב-7 ביולי 2015, אחרי שבחן הצעות ברוסיה, הגיע דה לוקאס לישראל וחתם לשנתיים בבית"ר ירושלים. ב-17 ביולי 2015, ערך דה לוקאס הופעת בכורה במדי בית"ר ירושלים כשעלה כמחליף בהפסד 5-1 של בית"ר לשרלרואה הבלגית במסגרת הסיבוב השני של מוקדמות הליגה האירופית. באותו המשחק, ספג דה לוקאס כרטיס אדום והורחק. ב-24 באוגוסט 2015, ערך דה לוקאס את הופעת הליגה הראשונה שלו עם בית"ר ירושלים בתיקו 0-0 נגד הפועל תל אביב. ב-27 בינואר 2016, לאחר שלא השתלב בקבוצה, שוחרר דה לוקאס מבית"ר ירושלים וסיים את דרכו בקבוצה לאחר שערך 9 הופעות ליגה. ב-29 בינואר 2016, חתם דה לוקאס בוויטורול קונסטנצה מליגת העל הרומנית. ב-2 ביוני 2016 חתם בסקודה קסנתי היוונית. בפברואר 2020 חזר לרומניה וחתם בולונטרי. ב-26 בינואר 2021, דה לוקאס חתם בארגש פיטשטי. ב-5 באוגוסט 2021 דה לוקאס חתם בקוקסי מליגת העל האלבנית. פאבלו דה לוקאס, באתר Transfermarkt פאבלו דה לוקאס, באתר Soccerway פאבלו דה לוקאס, באתר BDFutbol פאבלו דה לוקאס, באתר WorldFootball.net פאבלו דה לוקאס, באתר FootballDatabase.eu פאבלו דה לוקאס, באתר ESPN גיא בן זיו, ‏דה לוקאס חתם לשנתיים בבית"ר ירושלים, באתר ONE‏, 7 ביולי 2015
את'נס

את'נס (באנגלית: Athens; באופן רשמי: את'נס-מחוז קלארק, באנגלית: Athens-Clarke County) היא בירת מחוז קלארק במדינת ג'ורג'יה בארצות הברית. העיר נמצאת בצפון-מזרח ג'ורג'יה, על גדות נהר אוקוני, ומתגוררים בה למעלה מ-100 אלף תושבים (נכון ל-2010). במטרופולין שלה מתגוררים 192,541 תושבים (נכון ל-2010). בסוף המאה ה-18 הייתה קיימת על גדות נהר אוקוני התיישבות קטנה בשם "סידר שולס" (Cedar Shoals). ב-27 בינואר 1785 האספה הכללית של ג'ורג'יה העניקה אישור להקמת אוניברסיטת ג'ורג'יה, שהייתה האוניברסיטה הראשונה בארצות הברית במימון מדינתי. עם זאת, רק ב-1801 חבר הנאמנים של האוניברסיטה בהנהגת אברהם בולדווין בחרה באתר בו תוקם האוניברסיטה, בקרבת סידר שולס. ג'ון מילדג', אחד הנאמנים שהפך בהמשך למושל ג'ורג'יה, קנה בהמשך אותה שנה את האדמות בהן תוקם האוניברסיטה. הוא קרא לאזור שמסביב לאדמות את'נס, על שם העיר אתונה ביוון (את'נס הוא שמה של אתונה באנגלית), שהייתה מושב האקדמיה האפלטונית בתקופת יוון העתיקה. את'נס התפתחה יחד עם האוניברסיטה, וב-1806 היא קיבלה מעמד של עיירה. בהמשך התפתחה באת'נס תעשיית עיבוד כותנה, והיא קושרה ברכבות לערים כדוגמת אוגוסטה. באמצע המאה ה-19 הפכה את'נס לאחת הערים המרכזיות בג'ורג'יה. העיר הייתה מרכז אספקה של צבא הקונפדרציה במהלך מלחמת האזרחים האמריקנית, אך היא לא נפגעה באופן משמעותי בעקבות תבוסת הדרום. העיר המשיכה להתפתח במהלך תקופת השיקום, ואוכלוסייתה גדלה לאחר שעבדים משוחררים רבים התיישבו בה. ההתפתחות נמשכה גם בסוף המאה ה-19 ובמאה ה-20. העיר התפרסמה בזכות חברי להקת הרוק המצליחה .R.E.M שהכירו בה ושהחלו את דרכם בעיר. בעיר נמצאת אוניברסיטת ג'ורג'יה, הוותיקה ביותר בג'ורג'יה ואחת החשובות ביותר בה. כמו כן נמצאות בה המכללה הטכנית את'נס ומכללת פיידמונט. את העיר משרת נמל התעופה את'נס בן אפס, הנמצא ממזרח למרכז העיר. יוון אתונה, יוון איטליה קורטונה, איטליה רומניה יאשי, רומניה מדיה וקבצים בנושא את'נס בוויקישיתוף אתר האינטרנט הרשמי של את'נס (באנגלית) אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
שאקי (מחוז משנה)

שאקי (בליטאית: Šakių rajono savivaldybė, ‏האזנה‏Ⓘ‏) הוא אחד מ-60 מחוזות משנה של ליטא. מחוז המשנה נמצא בשטח סובאלקיה ההיסטורית ומבחינה מנהלית הוא מחוז משנה של מחוז מריאמפולה. מחוז-משנה שאקי משתרע על פני 1,453 קמ"ר, ואוכלוסייתו מנתה בשנת 2014, למעלה מ-30,000 תושבים. העיר שאקי היא העיר הגדולה ביותר במחוז-המשנה, ומשמשת כמרכז המנהלי שלו. מחוז שאקי במתכונתו הנוכחית הוקם מחדש בשנת 1950 כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז מריאמפולה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה. מספר תושבי מחוז-המשנה שאקי נמצא בירידה מתמדת מאז סוף שנות ה-50 של המאה ה-20: ב-1959 נספרו בו 50,605 איש; ב-1970 נמנו בו 48,301 איש; ב-1979 נמנו בו 44,049 איש; ב-1989 נמנו בו 41,840 איש; ב-2001 נמנו בו 38,749 איש; ב-2005 נמנו בו 36,800 איש; ב-2011 נמנו בו 32,134 איש; ב-2012 נמנו בו 32,026 איש; ב-2013 נמנו בו 31,402 איש; וב-2014 נמנו בו 30,852 איש. במחוז המשנה שלוש ערים: עיר המחוז שאקי, גלגודישקיס וקודירקוס נאומייסטיס (ניישטוט שאקי); שמונה עיירות, מהן: גרישקאבודיס (גרישקאבוד), ברזדי, וקריוקאי (קרוק); ו-533 כפרים קטנים וחוות. מדיה וקבצים בנושא שאקי בוויקישיתוף אתר האינטרנט הרשמי של שאקי (בליטאית) שאקי, ברשת החברתית פייסבוק נתונים על מחוז-המשנה באתר ממשלתי ליטאי (באנגלית)
טקטום

הטֶקטוּם (מלטינית: tectum, גג) הוא אזור במוח, הממוקם בחלק הגבי של המוח האמצעי. הטקטום אחראי לרפלקסים שמיעתיים וחזותיים. אצל מבוגרים, הטקטום בנוי מתליל עליון ותליל תחתון. התליל העליון (Superior colliculus) מעורב בעיבוד מידע חזותי ושליטה בתנועות עיניים. אצל בעלי חוליות שאינם יונקים הוא משמש כאזור הראייה הראשי של המוח, ומקביל מבחינה תפקודית לאזורי הראייה שבקליפת המוח אצל יונקים. התליל התחתון (Inferior colliculus) מעורב בעיבוד מידע קולי. הוא מקבל קלטים מגרעינים שונים בגזע המוח שאותם הוא משגר לתלמוס אשר מעביר מידע קולי לקליפת המוח. שני התלילים משגרים מידע לתצורה הרשתית (לאזור בשם paramedian pontine reticular formation) וכן לחוט השדרה. מסלולים אלה מאפשרים תגובות מהירות יותר לעומת עיבוד שמתבצע בקליפת המוח. מדיה וקבצים בנושא טקטום בוויקישיתוף
אסתר שאקי-ארזי

אסתר בֶּרֶזניאק-ארזי, שפרסמה בשם העט אסתר שאקי-ארזי (23 במאי 1920 – 24 ביוני 1978) הייתה משוררת ישראלית. אסתר שאקי-ארזי, בתם של חנה (נזלי) והרב עובדיה שאקי ונכדתו של הרב אברהם חי שאקי מצפת, נולדה ב-1920 בעיר אז'אקסיו שבקורסיקה, ובגיל חודשיים שבה עם משפחתה לארץ ישראל. גדלה והתחנכה בצפת והמשיכה את לימודיה בירושלים. ב-1954 החלה בפרסום שיריה בכתבי עת ספרותיים. ארזי התגוררה ברעננה. הייתה נשואה לפישל ואם לבת, אביבה כהן. נפטרה ב-1978, בגיל 58. נקברה בבית העלמין בעירה. הותירה את בעלה ובתה. אחיה הצעיר אבנר חי שאקי היה פרופסור למשפטים באוניברסיטת תל אביב וחבר הכנסת ושר בממשלות ישראל. שיריה הלירים-אמוניים עוררו עניין בזמנה. כתב על שירתה ישראל זמורה: "זוהי שירה של אני עשיר הגות ועשיר רחשי-נפש, אני הרואה ומתפעל, אני המתרונן מראיה והתרגשות, והוא משפיע אהבה ורוך, מרומם את הנפש, מעדן את המחשבה וגורם הנאה למתייחד עם שירתו". אביב בין הרים: שירים, תל אביב: מחברות לספרות, תשכ"ד 1963. הלילה הזוהר: שירים, תל אביב: מחברות לספרות, תשכ"ח. לעצים הזקופים עיניים עמוקות, תל אביב: סער, תש"ם 1980. (שירים) ישראל זמורה, אמונה ושירתה, ב-"אביב בין הרים: שירים", תל אביב: מחברות לספרות, תשכ"ד 1963, ע' 143–148. אסתר שאקי-ארזי, ב"לקסיקון הספרות העברית החדשה" אסתר שאקי-ארזי, בלקסיקון הספרות העברית החדשה ישראל זמורה, מתוך "אמונתה ושירתה", מאמר על שירתה המצורף לספרה "אביב בן ההרים". חנה (נזלי) שאקי, מעריב, מודעת אבל, 6 באוגוסט 1976. אסתר ארזי-ברזניק לבית שאקי, דבר, מודעת אבל, 25 ביוני 1978.
פרידריך קניג

פרידריך גוטלוב קוניג (בגרמנית: Friedrich Gottlob Koenig;17 באפריל 1774 – 17 בינואר 1833), ממציא גרמני הידוע בעיקר הודות למכונת הדפוס המהירה שלו, אותה בנה יחד עם השען אנדרס פרידריך באואר. קוניג נולד באייסלבן למשפחת איכרים פשוטה, ולמרות מותו המוקדם של אביו, הצליח קוניג ללמוד בבית ספר תיכון. ב-1790 החל בהכשרה בבית הדפוס ברייטקופף והרטל בלייפציג במשך ארבע וחצי שנים, שם למד את סודות המקצוע. ב-1803 ניסה קוניג להקים בעיר זול בית דפוס ממוכן, אבל בשל היעדר טכנולוגיה מתאימה הרעיון לא יצא לפועל. קוניג עבר ללונדון ב-1804 וב-1810 הוענק לו פטנט על המצאתו, וקוניג החל להדגים את מכונתו ב-1812. המכונה עמדה בסדנת הממציאים, והזמנות נשלחו ללקוחות פוטנציאליים, כגון ג'ון וולטר, עורך הטיימס. פעילות זו נעשתה תחת מעטה חשאיות מחשש לכעסם של בעלי הדפוס שהמצאה זו עתידה הייתה לדחוק את רגליהם. הגיליון הראשון של הטיימס שהודפס באמצעות המכונה החדשה של קוניג יצא לאו ב-29 בנובמבר 1814. באוגוסט 1817 קוניג חזר לגרמניה בשל אי הסכמה עם שותפו תומאס בנסלי, וחששו של קוניג כי בנסלי מנסה להשיג בעלות מלאה על המכונה החדשה. לבסוף הקים קוניג במנזר נטוש בסמוך לווירצבורג חברה לייצור המכונה, בשם קוניג את באואר. קניג הלך לעולמו בשנת 1833 בצל אם מיין שמחוז וירצבורג. Bolza, Hans (1967), "Friedrich Koenig und die Erfindung der Druckmaschine", Technikgeschichte, 34 (1): 79–89 Wolf, Hans-Jürgen (1974), Geschichte der Druckpressen (1st ed.), Frankfurt/Main: Interprint מדיה וקבצים בנושא פרידריך קניג בוויקישיתוף מכונת הדפוס של קוניג היסטוריית חברת קוניג את באואר Meggs, Philip B. A History of Graphic Design.